’Tahs kies tiener op stut vir Super-stryd | Netwerk24
’Tahs kies tiener op stut vir Super-stryd
12 Februarie 2020 13:20
Angus Bell van die Waratahs vat Brett Cameron van die Crusaders ’n paar weke gelede vas. Bell was toe ’n plaasvervanger. Foto: Getty Images
Die 19-jarige loskopstut Angus Bell sal Vrydag die eerste keer in die Waratahs se opdrafspan wees in hul Super-wedstryd teen die Rebels.
Bell se insluiting is een van ses veranderinge wat die span se hoofafrigter, Rob Penney, aan die Waratahs se beginspan vir dié kragmeting gemaak het.
Angus Bell is een van Australiese rugby se opkomende sterre. Foto: Getty Images
Alex Newsome skuif van vleuel na buitesenter waar hy Lalakai Foketi vervang en Jed Holloway keer terug in die plek van Lachie Swinton op flank.
Met Newsome op senter kry Jack Maddocks kans op vleuel.
Die Waratahs sal met twee nuwe vleuels opdraf met Cameron Clark wat vir Mark Nawaqanitawase, wat nog ’n ’n paar kneusplekke het, vervang.
Volgens Penney het hy geen ander keuse as om meer spelers – soos Bell – speelkans te gee om sy groep te ontwikkel nie.
Bell, wat twee jaar gelede vir die Australiese skolespan en verlede jaar vir die Australiese o.18-span uitgeblink het, vervang die Wallaby Tom Robertson.
Die jong stut se pa is Mark Bell, ’n voormalige Wallaby en tans die Waratahs se skrum-afrigter. – Sportredaksie
Waratahs: Kurtley Beale, Cameron Clark, Alex Newsome, Karmichael Hunt, Jack Maddocks, Will Harrison, Jake Gordon, Jack Dempsey, Michael Hooper, Jed Holloway, Rob Simmons (k), Tom Staniforth, Harry Johnson-Holmes, Robbie Abel, Angus Bell. PLAASVERVANGERS: Damien Fitzpatrick, Tom Robertson, Tetera Faulkner, Ryan McCauley, Lachlan Swinton, Mitch Short, Lalakai Foketi, Mark Nawaqanitawase.
Meer oor: Rebels | Superrugby | Waratahs
Leeus sal Stormers se uitdaging in skrums konfronteer
Stormers sweet bloed in Swartland
Haaie toonbeeld van transformasie